Vážení členovia KCHSČ,  
  
Veríme, že ste obdobie pandémie, karanténnych opatrení zvládli v zdraví a načerpali ste už veľa energie.  
  
Touto cestou Vám oznamujeme, že výbor KCHSČ organizuje v tomto roku 2021 **Špeciálnu výstavu slovenských čuvačov v Pribyline so zadávaním CAC, CAJC dňa 12.6.2021**. Bude to prvá jednodňová klubová výstava slovenských čuvačov v tomto roku kde **prebehne aj bonitácia**. Na bonitáciu je potrebné vyplniť prihlášku (pri veľkom počte je možné, že najmladšie jedince budú presunuté poradcom chovu na jesenný termín bonitácie, čo bude včas oznámené). Veríme, že v tomto čase už protipandemické opatrenia budú umožňovať organizovanie hromadných akcií a stretneme sa v priateľskej atmosfére v krásnych priestoroch Skanzenu.

Pri účasti na výstave je potrebné na žiadosť vedenia Skanzenu dodržať určité pravidlá:

1. Prosím vyplniť formulár pre potreby Skanzenu na stránke <https://docs.google.com/forms/d/e/1FAIpQLScDg6s60H4HEL3H17ScI9PUrdq--M_6i0XkJYzKc-d_LL9upQ/viewform?fbclid=IwAR1GSQOcgmTYrNYay2zbRtn7An9BA9KG3fNlh0SN9Wn3B-DVturxhM_9yu0>
2. Ak máte možnosť a pre jednoduchší vstup pošlite požadované a vami potvrdene potvrdenie mailom (ak ste vo formulári túto možnosť potvrdili)

Týmto Vás a Vašich rodinných príslušníkov, ale aj priateľov dovoľujeme srdečne pozvať - **prihlásenie je možné na stránke** <http://www.onlinedogshows.sk/> (propozície v prílohe mailu).  
  
Zároveň, sa na Vás obraciame s prosbou podpory plánovanej klubovej výstavy.

Aktuálne sú 2 oblasti, v ktorých by sme ocenili pomoc členov klubu:  
  
-        **Fyzické zabezpečenie výstavy** – pomoc s prípravou kruhu na výstavu, ...

-        **Sponzoring výstavy** – v prípade, že by ste Vy alebo niekto z Vašich známych boli ochotní podporiť finančne alebo materiálne účastníkov výstav, každý dar je vítaný.  
  
Ako samostatnú oblasť navrhujeme na zváženie príspevok k príprave občerstvenia – aj na poslednej akcii sme sa stretli s Vašimi výbornými pekárenskými výsledkami, ktoré sme všetci ocenili. Verím, že aj tentokrát sa medzi nami nájdu šikovní pekári/pekárky, ktorí by pomohli pripraviť malé občerstvenie pre účastníkov výstavy.  
  
V prípade akýchkoľvek otázok, prípadne pre upresnenie podmienok sponzoringu pre oficiálnych partnerov, nás prosím kontaktujte. Veríme, že akciu nášho klubu podporíme k spokojnosti a príjemnému zážitku všetkých zúčastnených.

V prípade akýchkoľvek otázok nás prosím kontaktujte. Prajeme krásny deň.

S pozdravom

Zdenka Slobodová